I 1951 ble Berwick Rangers valgt inn i den skotske profesjonelle ligaen, i daværende C Division (3. divisjon). Klubben har hatt begrenset suksess i ligaen, men de har overrasket ved enkelte anledninger. I 1963 nådde de semifinalen i den skotske ligacupen. Et av klubbens største høydepunkter var da de slo Rangers 1–0 i 1. runde i den skotske FA-cupen 28. januar 1967. Klubbens beste sesong i ligaen var sesongen 1973/74, da de ble nummer 5 i 2. divisjon.